CELEX: 32007R0323
Language: sl
Date: 2007-03-26 00:00:00
Title: Uredba Komisije (ES) št. 323/2007 z dne 26. marca 2007 o spremembi Priloge V k Uredbi (ES) št. 850/2004 Evropskega parlamenta in Sveta o obstojnih organskih onesnaževalih in spremembi Direktive 79/117/EGS(Besedilo velja za EGP).

27.3.2007   
            
            
               SL
            
            
               Uradni list Evropske unije
            
            
               L 85/3
            
         UREDBA KOMISIJE (ES) št. 323/2007
   z dne 26. marca 2007
   o spremembi Priloge V k Uredbi (ES) št. 850/2004 Evropskega parlamenta in Sveta o obstojnih organskih onesnaževalih in spremembi Direktive 79/117/EGS
   (Besedilo velja za EGP)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe (ES) št. 850/2004 Evropskega parlamenta in Sveta z dne 29. aprila 2004 o obstojnih organskih onesnaževalih in spremembi Direktive 79/117/EGS (1) in zlasti členov 7(6) in 14(3) Uredbe,
   ob upoštevanju naslednjega:
   
               (1)
            
            
               Kot je opredeljeno v delu 1 Priloge V k Uredbi (ES) št. 850/2004 so lahko pri postopkih iz dela 2 navedene priloge v nekaterih primerih potrebni tudi postopki predobdelave. Zato je treba del 2 Priloge V ustrezno spremeniti.
            
         
               (2)
            
            
               Ukrepi, predvideni v tej Uredbi, najustrezneje zagotavljajo visoko raven varovanja.
            
         
               (3)
            
            
               Ukrepi, predvideni s to uredbo, so v skladu z mnenjem odbora, ustanovljenega s členom 18 Direktive Sveta 75/442/EGS z dne 15. julija 1975 o odpadkih (2) –
            
         SPREJELA NASLEDNJO UREDBO:
   Člen 1
   Priloga V k Uredbi (ES) št. 850/2004 se spremeni, kot je določeno v Prilogi k tej uredbi.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 26. marca 2007
      
         
            Za Komisijo
         
         Stavros DIMAS
         
            Član Komisije
         
      
   
   
      (1)  UL L 158, 30.4.2004, str. 7. Uredba, kakor je bila nazadnje spremenjena z Uredbo Sveta (ES) št. 172/2007 (UL L 55, 23.2.2007, str. 1).
   
      (2)  UL L 194, 25.7.1975, str. 39. Direktiva, kakor je bila nazadnje spremenjena z Uredbo (ES) št. 1882/2003 Evropskega parlamenta in Sveta (UL L 284, 31.10.2003, str. 1).
   PRILOGA
   V delu 2 Priloge V k Uredbi (ES) št. 850/2004 se za prvim stavkom doda naslednji odstavek:
   
      „Postopki predobdelave pred trajnim uskladiščenjem v skladu s tem delom te priloge se lahko izvajajo pod pogojem, da se snov s seznama v Prilogi IV izolira od odpadkov med postopkom predobdelave in pozneje odstrani v skladu z delom 1 te priloge. Poleg tega se lahko postopki prepakiranja in začasnega uskladiščenja izvajajo pred to predobdelavo ali pred trajnim uskladiščenjem v skladu s tem delom te priloge.“